# Bojnik

### Izvor: Wikipedija

| Ovo je glavno značenje pojma Bojnik. Za naselje i općinu u Srbiji, pogledajte Bojnik (Jablanički okrug).

Oznaka čina bojnika u HV

Bojnik je viši časnički čin u Hrvatskoj vojsci, iznad satnika, a ispod pukovnika (najniži viši časnički čin). U drugim vojskama poznatiji je pod nazivom major (od lat. komparativa pridjeva magnus, - a, - um - velik; major - veći), a tako je glasio i naziv čina u JNA. U mnogim slučajevima, to je časnik izravno nadređen činu satnika, odnosno kapetana, a podređen činu potpukovnika, odnosno pukovnika. Prema NATO-ovoj usporednoj klasifikaciji nosi oznaku OF-3, iako je to redovno čin četvrte razine među časničkim činovima.

U nekim vojskama riječ major sastavni je dio i nekih dočasničkih činova, kao primjerice sargeant-major u vojnim snagama engleskog govornog područja.

U ratnoj mornarici odgovara mu čin kapetana korvete.

## [uredi] Povijest

Major je u vojnu terminologiju prispio iz engleskog jezika gdje je i prvi put zabilježen još godine 1643. Bio je to spomenuti sergeant - major, svojevrsni narednik, a označavao je trećeg zapovjednika u hijerarhijskom sustavu zapovijedanja regimentom. Naime, dotad se u nekoliko europskih mornarica termin major upotrebljavao kao dio naziva pilot - major, kojim se označavao viši palubni časnik, za razliku od kapetana (u drugoj inačici captain general) koji je bio tipični armijski zapovjednik vrlo oskudna pomorska znanja, i kojem je uloga bila tek da zapovijeda vojnicima ukrcanim na brod za obavljanje kakve posebne zadaće.

Bojnik, odnosno major postao je standardnim činom u vrijeme engleskog građanskog rata, a najčešće su ga nosili oni koji su na bojnom polju neposredno obavljali dužnosti pomoćnika nadređenih im generala. Termin general major, istoznačnica našeg naziva general bojnik, nastao je u 18. stoljeću, kao kratica punog izraza sergeant major general. Stotinjak godina kasnije majori ili bojnici postojat će već u svakoj vojsci engelskog govornog područja, a i u dobrom dijelu drugih armija svijeta. Riječ major može se naći i kao sastavni dio činova koji na engleskom govornom području glase adjutant-major, colonel-major, drum-major, pipe-major i sl.

## [uredi] Francuska

U francuskoj vojsci franc. major označava najviši dočasnički čin, odnosno službeno, to je čin između dočasničkih i časničkih činova. Činu bojnika odgovara naziv commandant.

## [uredi] Njemačka

U njemačkoj vojsci čina bojnika (njem. Major) označava čin iznad Stabshauptmann, odnosno Hauptmann, a ispod Oberstleutnant.

## [uredi] Španjolska

U španjolskoj vojsci odgovara mu čin španj. comandante.

## [uredi] Izvor

- Napomena:Ovaj tekst ili jedan njegov dio je preuzet iz internetskog izdanja časopisa Hrvatski vojnik. Vidi Dopuštenje Hrvatskog vojnika. ( broj 127, ožujak 2007.)

Dobavljeno iz "http://hr.wikipedia.org../../../b/o/j/Bojnik.html"

Kategorija: Vojni činovi i titule

##### Views

- Članak
- Razgovor
- Trenutna inačica

##### Traži

##### Drugi jezici

- Català
- Česky
- Dansk
- Deutsch
- English
- Eesti
- Ελληνικά
- Español
- Esperanto
- Français
- Bahasa Indonesia
- Lietuvių
- Nederlands
- 日本語
- ‪Norsk (bokmål)‬
- Polski
- Português
- Русский
- Slovenščina
- Српски / Srpski
- Suomi
- Svenska
- Türkçe
- Українська
- 中文